Diari Oficial de la Generalitat Valenciana


Sumari del DOGV 8020, del 12-04-2017 (2017/3150)

Extracte de la Resolució de 4 d'abril de 2017, del president de l'Institut Valencià de Competitivitat Empresarial (IVACE), per la qual es convoquen ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en col·laboració amb empreses, amb càrrec al pressupost de l'exercici 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8020

Data del DOGV
:   12-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3150


Data del document
:   04-04-2017

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 4 d'abril de 2017, del president de l'Institut Valencià de Competitivitat Empresarial (IVACE), per la qual es convoquen ajudes dirigides a centres tecnològics de la Comunitat Valenciana per al desenvolupament de projectes d'R+D de caràcter no econòmic realitzats en col·laboració amb empreses, amb càrrec al pressupost de l'exercici 2017. [2017/3150]  
BDNS (identif.): 342071  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet del qual pot consultar-se en la Base de Dades Nacionals de Subvencions (http://www.pap.minhap.gob.es/bdnstrans/index); així mateix es troba disponible en l'adreça web (http://www.ivace.es):  
  
Primer. Beneficiaris  
Centres tecnològics de la Comunitat Valenciana que no incórreguen en cap de les prohibicions que s'establixen en l'article 13.2 de la Llei 38/2003, de 17 de novembre, i que complisquen amb la resta de requisits establits en l'article 4 de l'Orde 26/2016, de 25 de novembre.  
   
  
Segon. Objecte  
La convocatòria persegueix recolzar l'execució de projectes d'R+D, de caràcter no econòmic, desenvolupats pels Centres Tecnològics de la Comunitat Valenciana, de manera individual o en col·laboració entre ells, i que incloguen la col·laboració amb empreses de la Comunitat Valenciana, amb la finalitat d'atendre les necessitats del sector empresarial valencià i augmentar la possibilitat d'aplicació dels resultats obtinguts de la investigació al conjunt d'empreses valencianes potencialment destinatàries dels mateixos.  
  
Tercer. Bases reguladores.  
Orde 26/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes dirigides als centres tecnològics de la Comunitat Valenciana en matèria d'R+D per l'Institut Valencià de Competitivitat Empresarial (IVACE), publicades en el Diari Oficial de la Generalitat Valenciana (DOGV) núm. 7927, de 29 de novembre de 2016.  
   
Quart. Dotació pressupostària  
L'import global màxim que es destinarà per a la concessió de les ajudes previstes en la convocatòria ascendirà a 95.679.914,00 euros.  
Les ajudes seran cofinançades en un 50 % a través del Programa Operatiu FEDER de la Comunitat Valenciana 2014-2020.  
Es podrà subvencionar un percentatge de fins al 100 % del cost total de l'activitat no econòmica que realitzen les entitats beneficiàries.  
   
  
Quint. Termini de presentació de sol·licituds  
El termini per a la presentació de les sol·licituds començarà l'endemà de la publicació del present extracte en el Diari Oficial de la Generalitat Valenciana (DOGV) i finalitzarà el 12 de maig de 2017 a les 24 hores.  
   
Sext. Altres dades.  
1. Presentació de sol·licituds: tant la sol·licitud com la memòria es presentaran davant del Registre Telemàtic de la Generalitat.  
2. Documentació: per a la sol·licitud de l'ajuda, la prevista en l'article 6 de la convocatòria, i als efectes de justificació, la prevista en l'article 9.  
3. Requisits generals dels projectes: hauran de realitzar-se en el territori de la Comunitat Valenciana i podran ser d'investigació fonamental, industrial o desenvolupament experimental, havent d'incloure activitats de promoció dels resultats obtinguts amb l'objectiu específic de desenvolupar ponts efectius entre el teixit investigador i productiu per a la transferència del coneixement i la translació dels resultats a les empreses de la Comunitat Valenciana.  
La cooperació amb les empreses haurà de tindre lloc des de l'inici del projecte; l'abast de la mateixa s'establirà en funció de la naturalesa del projecte i dels objectius i resultats que s'espera obtindre, havent d'arreplegar en l'annex a la memòria de sol·licitud.  
Tot dret de propietat intel·lectual i industrial (DPI) resultant de les col·laboracions entre centres tecnològics i empreses se cedirà als centres.  
Els projectes finançats amb càrrec a la convocatòria deuran necessàriament emmarcar-se en els àmbits de desenvolupament regional identificats en l'Estratègia d'Especialització Intel·ligent per a la Investigació i Innovació en la Comunitat Valenciana (RIS3-CV).  
4. Característiques de l'ajuda  
L'ajuda màxima que es podrà concedir a cada projecte no superarà els 200.000 euros en el cas de projectes en què participe un únic centre tecnològic, i no superarà els 150.000 euros per centre participant en el cas d'R+D en col·laboració.  
Així mateix, seran aplicables els límits següents:  
- L'ajuda en concepte de despeses de personal propi no podrà ser inferior al 50 % de l'ajuda total concedida.  
- L'ajuda en concepte d'altres despeses no podrà ser superior al 15 % de l'ajuda total concedida.  
- L'ajuda en concepte d'inversions no productives no podrà ser superior al 20 % de l'ajuda total concedida.  
5. Criteris de valoració: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració, en els termes que preveu l'article 7 de la resolució de convocatòria.  
  
Perquè el projecte supere l'avaluació tècnica serà necessària una puntuació mínima global de 60 punts.  
6. Costos subvencionables: despeses de personal propi, despeses en serveis externs, despeses en inversions en equipament, altres despeses i despeses indirectes.  
7. Pagament de les ajudes  
a) Es procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles.  
b) De conformitat amb el que preveu l'article 44.5 i 44.8.i) de la Llei 14/2016, de 30 de desembre, de pressupostos de la Generalitat per a 2017, es podrà anticipar fins al 100 % de l'ajuda sense necessitat de presentar garantia en atenció a la condició de l'entitat beneficiària com a centre d'innovació i tecnologia inscrit en el registre regulat pel Reial decret 2093/2008, de 19 de desembre.  
8. Forma de justificació: per mitjà de la presentació d'un compte justificatiu amb aportació d'informe d'auditor de comptes, en els termes que preveu l'article 9 de la resolució de convocatòria.  
9. Termini màxim de justificació: la justificació del projecte haurà de presentar-se en el termini màxim de dos mesos a comptar de la data de finalització d'aquell, data que s'arreplega en la memòria adjunta a la sol·licitud i que no podrà ser posterior al 30 de juny de 2018.  
  
València, 4 d'abril de 2017.- El president de l'IVACE: Rafael Climent González.